biswa921/hiwiki-latest-pages-articles-raw huggingface dataset:
जाज़ान प्रान्त

thumb|230px|फ़ैफ़ा, जाज़ान प्रान्त की एक बस्ती
जाज़ान प्रान्त या जिज़ान प्रान्त, जिसे औपचारिक अरबी में मिन्तक़ाह​ जाज़ान () कहते हैं, सउदी अरब के दक्षिणपश्चिम कोने में लाल सागर के तट पर स्थित एक प्रान्त है। यह ठीक यमन से उत्तर में है और इस प्रान्त की उस देश के साथ अंतर्राष्ट्रीय सीमा भी लगती है। जाज़ान प्रान्त में लाल सागर में स्थित १०० से अधिक द्वीप भी आते हैं, जिनमें से फ़रसान द्वीप समूह सउदी अरब का सर्वप्रथम संरक्षित क्षेत्र है। यहाँ अरबी ग़ज़ल (हिरण) और यूरोप से सर्दियों में आनी वाली बहुत सी पक्षियों की नस्लें मिलती हैं। यह प्रान्त सउदी अरब का दूसरा सबसे छोटा प्रान्त है।An A to Z of Places and Things Saudi, Kathy Cuddihy, pp. 131, Stacey International, 2001, ISBN 978-1-900988-40-7, ... Encompassing only 15,457 square kilometres, Jizan ranks as the Kingdom's second smallest province. Yet this relatively limited amount of space does not lack diversity. Coastal salt flats gradually give way to lush plains and magnificent mountains. Countless small wadis (dry river beds) and approximately 20 main wadis ... two extinct volcanoes ...

 भूगोल 
जाज़ान प्रान्त के तीन मुख्य भाग हैं:
 अल-सरवात पहाड़ियाँ, जो इस प्रान्त में क़रीब ३,००० मीटर की ऊँचाई तक पहुँच जाती हैं
 अल-हज़ून का जंगलों से भरपूर क्षेत्र जहाँ बीच-बीच में घास के इलाक़े हैं
 मैदानी क्षेत्र जहाँ कॉफ़ी, जौ, गेंहू और फल उगाए जाते हैं

इस प्रान्त में दो मृत ज्वालामुखी भी हैं।

जाज़ान के ऊँचे इलाक़ों में मौसम असीर प्रान्त जैसा है जबकि इसके तटवर्ती इलाक़ों में (जो तिहामाह क्षेत्र का हिस्सा हैं) मौसम बहुत गर्म है। इन तटीय क्षेत्रों में जुलाई में तापमान ४० °सेंटीग्रेड और जनवरी में ३१ °सेंटीग्रेड तक जाता है और पानी समीप होने से हवा में बहुत नमी रहती है, जिस से यहाँ का वातावरण काफ़ी अप्रिय माना जाता है।

 ज़िले 
जाज़ान प्रान्त १४ ज़िलों (मुहाफ़ज़ाह) में बंटा हुआ है:

+ जाज़ान प्रान्त के ज़िले (मुहाफ़ज़ाह)नामअंग्रेज़ी नामअरबी नामजनगणना१५ सितम्बर २००४जनगणना (प्रारम्भिक)२८ अप्रैल २०१० अबू अरीश Abu Arish१,२३,९४३१,९७,११२ अल-दाईरAlddair४९,२३९५९,४९४ अल-दर्बAlddarb५२,०६२६९,१३४ अहद अल-मसारिहाह Ahad Almasarihah७०,०३८१,१०,७१० अल-आरिदाह / अल-आरिज़ाह Alaridah६२,८४१७६,७०५ अल-अयदाबी Alaydabi५२,५१५६०,७९९ अल-हर्थ़ / अल-हर्स Alharth४७,०७३१८,५८६ अल-रैथ़ / अल-रैस Alrayth१३,४०६१८,९६१ बैश Baish५८,२६९७७,४४२ दमद / ज़मद Damad६२,३६६७१,६०१ फ़रसान Farasan१३,९६२१७,९९९ जाज़ान Jazan२,५५,३४०१,५७,५३६ सबया Sabya१,९८,०८६२,२८,३७५ सामताह Samtah१,२८,४४७२,०१,६५६ कुल प्रान्त   ११,८७,५८७१३,६५,११०

उपरलिखित कुछ प्रान्तों के नाम में बिंदु-वाले 'थ़' के उच्चारण पर ध्यान दें क्योंकि यह बिंदु-रहित 'थ' से ज़रा अलग है और थ़ैन्क यू (Thank you) वाले 'थ़' के उच्चारण से मिलता जुलता है।

 इन्हें भी देखें 
 सरवात पहाड़ियाँ
 सउदी अरब के प्रान्त

 सन्दर्भ 

श्रेणी:जाज़ान प्रान्त
श्रेणी:सउदी अरब के प्रान्त
पड़िला महादेव मंदिर

पड़िला महादेव मंदिर, प्रयाग के पाँचकोशी यात्रा का एक महत्वपूर्ण स्थान है।भगवान शिव को समर्पित यह मंदिर तीर्थराज प्रयाग (इलाहाबाद) के उत्तरांचल मे जनपद मुख्यालय से 16 किलोमीटर दूर (इलाहाबाद-प्रतापगढ़ राष्ट्रीय राजमार्ग 96) फाफामऊ के थरवई गाँव मे स्थित हैं।

इसे पांडेश्वर महादेव मंदिर कजे नाम से भी जाना जाता है। यह स्थान सोराँव तहसील में फाफामऊ कस्बे से ३ किमी उत्तर पूर्व में स्थित हैं। किंवदन्ती है कि श्री कृष्ण की सलाह पर यहाँ पाण्ड्वों ने भगवान शंकर के लिंग की स्थापना अपने वनवासकाल के दौरान किया था। यह मन्दिर पूर्ण रूप से पत्थरों से बना हुआ है। गजेटियर के अनुसार यहाँ शिवरात्रि व फाल्गुन कृष्ण १५ को मेला लगता है।

श्रेणी:शिव मंदिर
हनुमान मंदिर मुसवाली इटावा उत्तर प्रदेश

thumb|350px| उत्तर प्रदेश के मुसवाली जिले में महशूर हनुमान मंदिर जो बोहोत ही ज़्यादा पूजा जाता हैं।  
- हनुमान मंदिर मुसवाली इटावा उत्तर प्रदेश भारत -: 

      यह प्रसिद्ध मंदिर बहुत ही प्राचीन मंदिर है, यहाँ से १ किलो मीटर की दूरी पर पावन यमुना जी बहती हैं, कहा जाता है की बहुत समय पहले यमुनाजी में भयंकर बाड़ आई थी जिसमें जल की धारा के साथ बह कर आया हुआ एक बड़ा पत्थर मुसवाली गाँव के किनारे आ कर अटक गया था, और और जब यमुनाजी ने अपना बहाव सांत किया तो गाँव वालों को एक पत्थर गाँव के किनारे पड़ा दिखा, दुर्भाग्य वस् किसी ने इस पत्थर की ओर कोई ध्यान नहीं दिया.तभी गाँव के एक बुजुर्ब ब्यक्ति को रात में स्वप्न में हनुमान जी ने अबगत कराया की आपके गाँव में मैं चल कर आया हूँ पर किसी ने मेरे तरफ ध्यान नहीं दिया i 
      यह बात सुबह सभी लोगों को बताई गयी तो कुछ लोगों ने इस बात का पता लगाने के लिए इधर उधर देखना सुरु किया i तब देखा की इतना वडा पत्थर अचानक पानी में बह कर कैसे आ सकता है, जो कि कुछ दिन पहले यहाँ पर था ही नहीं i और उस पत्थर के एक तरफ छोटी सी हनुमानजी कि प्रतिमा का उभार दिख रहा था, तभी सबको यकीन हो गया, कि हो न हो ये हनुमानजी ही हैं जो स्वयं ही चल कर हमारे गाँव में आये हैं i तभी गाँव के एक किनारे पर उच्च स्थान पर इनकी स्थापना कि गयी i 
      यहाँ पर एक चमत्कार आज भी देखने को मिलता है कि, इस विशाल पत्थर के ऊपर जो हनुमानजी कि प्रतिमा है ये प्रति ३ वर्ष बाद अपना स्थान बदलती रहती है और दुसरे स्थान पर नए प्रतिरूप में उभर आती है i यहाँ पर जो भी ब्यक्ति सच्चे मन से कामना करते हैं उनकी वो मनोकामना जरूर पूर्ण होती है i यह पवित्र स्थल इटावा स्टेशन से ९ km की दूरी पर कानपूर रोड होते हुए मानिकपुर मोड़ से दक्सिन दिसा में यमुनाजी के किनारे स्थित है I यहाँ पर हर वर्ष चैत्र माह में नवदुर्गा के दिनों में प्रथम मंगलवार के दिन भव्य मेला का आयोजन किया जाता है I इसी दिन यहाँ पर बहुत दूर दूर से लोग दर्शन करने के लिए आते हैं और अपनी मनोकामना मांगते हैं I 

 

रेगार्ड्स :- 

सुनील कुमार यादव 
टेच सुप्पोर्ट लाइव फीड 
अवन्कार सिक्यूरिटी & एक्सेस सर्विसेस प्राइवेट लिमिटेड 
लखनऊ (उ .प .) - २२६०२५
अक़ाबा की खाड़ी

अक़ाबा की खाड़ी (अरबी: , ख़लीज अल​-अक़ाबा; अंग्रेज़ी: Gulf of Aqaba) लाल सागर के उत्तरी भाग में सीनाई प्रायद्वीप से पूर्व में और अरबी मुख्यभूमि से पश्चिम में स्थित एक बड़ी खाड़ी है। इस खाड़ी के किनारे पर चार देश तटस्थ हैं: मिस्र, इस्राइल, जोर्डन और सउदी अरब।

 भूगोल 
लाल सागर से उत्तर की तरफ़ दो खाड़ियाँ आती हैं, जिनमें पूर्वी वाली अक़ाबा की खाड़ी और पश्चिमी वाली सुएज़ की खाड़ी कहलाती है। अक़ाबा की खाड़ी दक्षिण में तीरान भूडमरू से १६० किमी उत्तर तक विस्तृत है जहाँ इस्राइल की सीमाएँ मिस्र और जोर्डन से लगती हैं। इस खाड़ी पर बहुत से महत्त्वपूर्ण शहर स्थित हैं जिनमें ताबा (मिस्र), एलात (इस्राइल), अक़ाबा (जोर्डन) और हक़्ल (सउदी अरब)। मिस्र के सीनाई प्रायद्वीप पर भी दो शहर अक़ाबा की खाड़ी पर बसे हुए हैं: शर्म अल-शेख़​ और दहब। इन सभी शहरों में जोर्डन का अक़ाबा सबसे बड़ा है और इसमें सन् २००९ में १,०८,००० रहते थे।

 पर्यटन 
अक़ाबा की खाड़ी का पानी अच्छे तापमान का है और इसमें तरह-तरह के रंग-बिरंगे मूँगे (कोरल), मछलियाँ और अन्य समुद्री जीव पनपते हैं। इस वजह से यह ग़ोताख़ोरी से सम्बंधित पर्यटन के लिए एक मुख्य आकर्षण केंद्र है। बहुत से लोग इसके तट पर भी तैरने और दिन बिताने आते हैं।Rough Waters, Polished Stones, Peter B. Angier, pp. 91, Xulon Press, 2008, ISBN 978-1-60647-076-3, ... I had scuba dived in the Pacific Ocean and the Mediterranean Sea, but never in the Gulf of Aqaba. This was the 'crown jewel' of underwater diving ...Let's Go 2003: Israel and the Palestinian Territories, Let's Go Inc., pp. 386, Macmillan, 2002, ISBN 978-0-312-30580-2, ... The Gulf of Aqaha coast offers underwater splendor, with some of the world's best scuba diving, particularly in Sharm al-Sheikh. It is also home to Dahab, a yesteryear hippie haven known for its relaxed atmosphere ...

 इन्हें भी देखें 
 सीनाई प्रायद्वीप
 लाल सागर

 सन्दर्भ 

श्रेणी:खाड़ियाँ
श्रेणी:हिन्द महासागर की खाड़ियाँ
श्रेणी:लाल सागर
एरोस्विट एयरलाइंस

एरोस्विट एयरलाइंस यूक्रेन की एक प्रमुख वायुयान सेवा हैं |
 विस्तार 
 परिवहन मार्ग 
 कुल वायुयान संख्या 
 संयोजकता 
 यात्री परिवहन 
 व्यापारिक परिवहन 
 सन्दर्भ 

 बाहरी कड़ियां 

श्रेणी:वायुसेवाएं
श्रेणी:विश्व की प्रमुख वायुयान सेवाएं
एयर चाइना

thumb|Headquarters of Air China
एयर चाइना लिमिटेड (, abbreviated ) चीन की एक प्रमुख वायुयान सेवा हैं |
 विस्तार 
 परिवहन मार्ग 
 कुल वायुयान संख्या 
thumb|बोइंग 747-8 
thumb|एयरबस A350-900 

 संयोजकता 
 यात्री परिवहन 
 व्यापारिक परिवहन 
 बाहरी कड़ियाँ 

श्रेणी:वायुसेवाएं
श्रेणी:विश्व की प्रमुख वायुयान सेवाएं
तेल अवीव जिला

तेल अवीव जिला (हिब्रू: מטרופולין תל אביב) गश, या दान (हिब्रू: גוש דן), दोनों तेल अवीव और इस्राएल के केंद्रीय जिलों से क्षेत्रों सहित एक महानगरीय क्षेत्र है।

thumb|1100px|left|

सन्दर्भ

श्रेणी:इज़राइल
श्रेणी:इज़राइलके शहर
श्रेणी:तेल अवीव
योगाचार

योगाचार या विज्ञानवाद बौद्ध दर्शन एवं मनोविज्ञान का एक प्रमुख शाखा है। यह भारतीय महायान की उपशाखा है। इस सम्प्रदाय की स्थापाना ईसा की तीसरी शताब्दी में मैत्रेय या मैत्रेयनाथ ने की थी। इस दर्शन का विकास असंग एवं वसुबन्धु ने किया। योग तथा आचार पर विशेष बल देने के कारण इसे योगाचार कहते हैं। योगाचार को 'विज्ञानवाद', विज्ञप्तिवाद, या विज्ञप्तिमात्रतावाद भी कहते हैं। 

योगाचार्य इस बात की व्याख्या करता है कि हमारा मन किस प्रकार हमारे अनुभवों की रचना करता है। योगाचार दर्शन के अनुसार मन से बाहर संवेदना का कोई स्रोत नहीं है।

इस सम्प्रदाय मत के अनुसार चित्त (मन) या विज्ञान के अतिरिक्त संसार के किसी भी वस्तु का अस्तित्व नहीं है। समस्त ब्राह्य पदार्थ, जिन्हें हम देखते हैं वे विज्ञान मात्र हैं। योगाचार द्वारा आलय विज्ञान को वश में करके विषय ज्ञान की उत्पत्ति को रोका जा सकता है, ऐसा हो जाने पर व्यक्ति निर्वाण को प्राप्त करता है। 

इस संप्रदाय का मत हे कि पदार्थ (बाह्य) जो दिखाई पड़ते हैं, वे शून्य हैं । वे केवल अन्दर ज्ञान में भासते हैं, बाहर कुछ नहीं हैं । जैसे, 'घट' का ज्ञान भीतर आत्मा में है, तभी बाहर भासता है, और लोग कहते हैं कि यह घट है । यदि यह ज्ञान अंदर न हो तो बाहर किसी वस्तु का बोध न हो। अतः सब पदार्थ अन्दर ज्ञान में भासते हैं और बाह्य शून्य है। इनका यह भी मत है कि जो कुछ है, वह सब दुःख स्वरूप है, क्योंकि प्राप्ति में संतोष नहीं होता, इच्छा बनी रहती है ।

 इन्हें भी देखें 
लंकावतारसूत्र
योगाचार भूमिशास्त्र

 बाहरी कड़ियाँ 
 योगाचार का विज्ञानवाद
 "Early Yogaacaara and Its Relationship with the Madhyamaka School", Richard King, Philosophy East & West, vol. 44 no. 4, October 1994, pp. 659–683
 "Vijnaptimatrata and the Abhidharma context of early Yogacara", Richard King, Asian Philosophy, vol. 8 no. 1, March 1998, pp. 5–18
 "The mind-only teaching of Ching-ying Hui-Yuan" (subtitle) "An early interpretation of Yogaacaara thought in China", Ming-Wood Liu, Philosophy East & West, vol. 35 no. 4, October 1985, pp. 351–375
 Yogacara Buddhism Research Association; articles, bibliographies, and links to other relevant sites.

श्रेणी:वज्रयान
श्रेणी:माध्यमक
श्रेणी:बौद्ध धर्म का इतिहास
श्रेणी:बौद्ध दर्शन
अवशिष्ट धारा युक्ति

300px|right|thumb| दो पोल वाली एक अवशिष्ट-धारा युक्ति
अवशिष्ट धारा युक्ति (residual-current device (RCD)) वैद्युत सुरक्षा से सम्बन्धित युक्ति है जो परिपथ को उस समय काट देती है जब इसको पता चलता है कि इसमें से होकर जाने वाले सभी चालक तारों की कुल धारा लगभग शून्य नहीं है। इसको अवशिष्ट-धारा परिपथ विच्छेदक (residual-current circuit breaker (RCCB)) भी कहते हैं।

प्रायः स्वस्थ अवस्था में किसी परिपथ में जाने वाली धारा और वापस आने वाली धारा लगभग बराबर होती हैं। किन्तु कहीं कोई दोष (fault) होने या किसी मानव द्वारा किसी तार को छू देने पर यह दशा नहीं रह पाती, जिसे यह युक्ति पहचान कर परिपथ को तोड़ देती है। 

अवशिष्ट धारा युक्तियाँ इस प्रकार डिजाइन की जाती हैं कि वे शीघ्रातिशीघ्र परिपथ को तोड़ दें ताकि किसी को वैद्युत धक्का (शॉक) लगने की दशा में इतनी जल्दी परिपथ विच्छेदित हो जाय कि सम्बन्धित व्यकि को कम से कम चोट आए। ये युक्तियाँ अति-धारा (ओवर-करेंट) अथवा शॉर्ट-सर्किट के विरुद्ध काम करने के लिए नहीं बनी होतीं। 
right|thumb|300px|तीन-फेजी अवशिष्ट धारा युक्ति के कार्य करने की प्रक्रिया का एनिमेशन

 बाहरी कड़ियाँ 
 GFCIs Fact Sheet (Consumer Product Safety Commission) 

श्रेणी:सुरक्षा स्विच
श्रेणी:वैद्युत सुरक्षा
कोहरा रेगिस्तान

thumb|दक्षिण अमेरिका में पेरू के लीमा और त्रुहिलो के बीच का कोहरा रेगिस्तान। पीछे कोहरे से आधे ढके ऐन्डीयाई पर्वत​
कोहरा रेगिस्तान या कोहरा मरुभूमि (fog desert) ऐसे रेगिस्तान को कहते हैं जहाँ पड़ने वाला अधिकतर जल कोहरे द्वारा पहुँची नमी से आता है। ऐसे क्षेत्रों में कोहरे से ही वनस्पतियों और जानवरों को जल मिलता है।Fog desert , Federico Norte, University of Oklahoma Press, Page 224, 1999, ISBN 978-0-8061-3146-7 दक्षिणी अमेरिका में पेरू और चिली के तट पर स्थित आताकामा रेगिस्तान, अफ़्रीका में नामीबिया का नामीब रेगिस्तान, उत्तरी अमेरिका में मेक्सिको का बाहा कैलिफ़ोरनिया रेगिस्तान और अरबी प्रायद्वीप का तटीय कोहरा रेगिस्तान इसके कुछ उदाहरण हैं।Arabian Peninsula coastal fog desert (AT1302) , WildWorld Ecoregion Profiles, National Geographic Society, Accessed 2011-07-02

इन रेगिस्तानों में कोहरा आकर धरती, पेड़-पौधों, कीटों और जानवरों पर पड़ता है और इसी से वे जल ग्रहण करते हैं। नामीब रेगिस्तान में देखा गया है कि वहाँ वाहनों के चलने से स्थानीय लाइकेन को हानि पहुँची है। गाड़ियों के पहियों के निशानों में तापमान अन्य स्थानों से लगभग २ °सेंटीग्रेड ज़्यादा गर्म पाया गया। इस से वहाँ कोहरा जमने की रफ़्तार कम हुई और वनस्पति को हानि पहुँची। अध्ययन से पता चला है कि कोहरा रेगिस्तानों में ऐसे छोटे बदलावों का बड़ा प्रभाव दिखता है।Do vehicle track disturbances affect the productivity of soil-growing lichens in a fog desert?, J.S. Lalley, Wiley, Page 548–556, volume 20, issue 3, doi 10.1111/j.1365-2435.2006.01111.x, Accessed 2008-11-04

 इन्हें भी देखें 
 रेगिस्तान
 आताकामा रेगिस्तान

 सन्दर्भ 

श्रेणी:मरुस्थल
स्नो व्हाइट एण्ड द हंट्समैन

स्नो व्हाइट एण्ड द हंट्समैन () अंग्रेज़ी भाषा की अमेरिकी फंतासी फ़िल्म है। फ़िल्म ग्रिम भाइयों द्वारा रचित जर्मन परी कथा "स्नो व्हाइट" पर आधारित है। फ़िल्म में क्रिस्टन स्टीवर्ट, शार्लीज़ थेरॉन, क्रिस हैम्सवर्थ और सैम क्लैफ्लिन मुख्य भूमिका में हैं। फ़िल्म का निर्माण निर्माता सैम मर्सर, पालक पटेल और जो रोथ ने व इसे निर्देशित निर्देशक रूपर्ट सैंडर्स ने किया है।

 कथानक 
स्नो व्हाइट टैबर की राजकुमारी है। महाराजा मैग्नस स्नो व्हाइट की माँ की मृत्यु के पश्चात खूबसूरत रवैना से विवाह कर लेते हैं, परन्तु रवैना शादी की रात को ही महाराजा मैग्नस को मार कर अपने
भाई की मदद से पूरे राज्य पर कब्जा कर लेती है। रवैना असल में एक शक्तिशाली जादूगरनी और डार्क आर्मी की स्वामिनी है। हमले की रात को ड्यूक हैमंड किले से अपने पुत्र और स्नो के घनिष्ठ मित्र विलियम और कुछ साथियों के साथ भाग ने में कामयाब हो जाता है परन्तु स्नो पीछे ही रहे जाती है। रवैना स्नो को कालकोठरी में डाल देती है।

पूरा सम्राज्य नष्ट हो जाता है। रवैना हर कुछ समय पश्चात युवा स्त्रियों में से उनकी जवानी चूसती है जिस से वो अपनी जवानी को बरकरार रख सके। जब स्नो जवान होती है तो रवैना को अपने जादुई 
शीशे से पता चलता है कि स्नो उस से भी ज्यादा खूबसूरत है परन्तु अगर रवैना उसके दिल का सेवन कर लेगी तो वो हमेशा के लिए जवान और सुंदर बनी रहेगी। रवैना अपने भाई फिन को स्नो को लेने के लिए भेजती है परन्तु स्नो वहाँ से भागने में कामयाब हो जाती है। परन्तु स्नो भागते-भागते डार्क फॉरेस्ट में पहुँच जाती है। एरिक नाम का व्याध स्नो को पकड़ ने के लिए भेजा जाता है इस झूटे वादे के साथ कि ऐसा करने पर रवैना उसकी मृत पत्नी को जिन्दा कर देगी। परन्तु जब एरिक को असलियत का पता चलता है तो वो स्नो की डार्क फॉरेस्ट और रवैना के सैनिको से मदद करता है। स्नो के बचपन के साथी विलियम को जब यह पता चलता है कि स्नो जिन्दा है तथा रवैना के सैनिक उसके पीछे हैं तो वह उन सैनकों के साथ निशानेबाज़ बन कर जुड़ जाता है।

स्नो और एरिक ड्यूक हैमंड के कासल की तरफ़ अपनी यात्रा शुरू कर देते हैं। रास्ते में उन्हें सात बौने मिलते हैं। बौने स्नो की रवैना के सैनिकों से मदद करते हैं। एरिक फिन को मार देता है जब उसे पता चलता है कि उसकी पत्नी की हत्या फिन ने ही कि थी। विलियम अपनी असलियत प्रकट करता है और ऐसा करने से पहले वह स्नो और उसके साथियों की रवैना के सैनिकों को हराने में मदद करता है। बाद में विलियम भी स्नो के हैमंड कासल के सफ़र में उसका साथी बन जाता है। रवैना विलियम का रूप धारण कर के उसे जहरीला सेब खिला देती है जिस से स्नो अचेतन अवस्था में चली जाती है। विलियम स्नो को चुंबन करता है परन्तु यह नहीं देख पाता कि उसकी आँख से आसू निलक रहें हैं। स्नो को मृत समझ कर बौने, विलियम और एरिक उसके शरीर को लेके हैमंड कासल चले जाते हैं। कासल में एरिक स्नो के शरीर के समक्ष उसे न बचा पाने का दुःख प्रकट करता है और उसका चुंबन लेता है। इस चुंबन के साथ ही रवैना का जादू टूट जाता है। स्नो चेतना में आने के पश्चात हैमंड की सेना का निर्देशन अपने हाथ में लेती है और रवैना के किले पर हमला करती है। किले में स्नो रवैना को मारने में कामयाब हो जाती है और उसके पश्चात टैबर की महारानी बन जाती है।

 पात्र 
 क्रिस्टन स्टीवर्ट — स्नो व्हाइट
 शार्लीज़ थेरॉन — रवैना 
 क्रिस हैम्सवर्थ — एरिक
 सैम क्लैफ्लिन — विलियम
 सैम स्पुर्ल्ल — फिन

 सन्दर्भ 

 बाहरी कड़ियाँ 
 
 
 
 
 

श्रेणी:अमेरिकी फ़िल्में
कोणीय विभेदन

प्रतिविम्ब निर्माण करने वाली किसी युक्ति द्वारा किसी वस्तु की छोटी-छोटी संसरचनाओं को भी अलग-अलग कर पाने की क्षमता को कोणीय विभेदन (Angular resolution) या 'आकाशीय विभेदन' (स्पेशियल रिजोलूशन) कहते हैं। प्रकाशीय दूरदर्शी, रेडियो दूरदर्शी, सूक्ष्मदर्शी, कैमरा, आँख आदि के लिए यह महत्वपूर्ण है। वास्तव में कोणीय विभेदन से ही मुख्यतः निर्धारित होता है कि छबि-विभेदन कितना होगा।

 मानव नेत्र की विभेदन क्षमता 
मानव नेत्र की विभेदन क्षमता लगभग १ मिनट (=०.१७ डिग्री) है। इसका अर्थ है कि धरती से देखता हुआ मानव नेत्र चन्द्रमा पर लगभग १०० किमी दूरी पर स्थित वस्तुओं को अलग-अलग करके देख सकता है। या ३ मीटर दूरी पर रखी वस्तु के उपर स्थित १ मिमी अन्तराल पर स्थित दो बिन्दुओं को अलग-अलग (एक ही बिन्दु नहीं) समझ सकती है।

 विवर्तन की सीमा 
 

जहाँ, 
 कोणीय विभेदन है, 
 प्रयुक्त प्रकाश का तरंगदैर्घ्य है और 
D लेंस द्वारक (अपर्चर) का व्यास है।

छोटे कोणों के लिए इसे निम्नलिखित रूप में भी लिख सकते हैं-
,

 विभेदन क्षमता के उदाहरण 
विभेदन योग्य कोण का मान 0.1384/D सेकेण्ड है। यह लगभग 560 nm तरंगदैर्घ्य के प्रकाश के लिए निकाला गया है। 
 उपकरण      व्यास (मीटर)  कोण (रेडियन)  कोण (सेकेण्ड)  चन्द्रमा के डिटेल  200 किमी दूरी के डिटेल आँख       0,0025 0,0002688      55,44   103 km      53 m         0,005  0,0001342      27,68   51 km      26 m         0,010  0,0000671      13,84   25 km      13 m         0,020  0,0000335      6,920   12 km      6 m बाइनाक्युलर    0,050  1,342x10-5   2,768   5 km       2,7 m         0,100  6,71x10-6   1,384   2,57 km     1,3 m 150 दूरदर्शी  0,150  4,473x10-6   0,922   1,71 km     89 cm         0,200  3,355x10-6   0,692   1,29 km     67 cm         0,300  2,236x10-6   0,461   859 m      44 cm         0,600  1,118x10-6   0,230   429 m      22 cm 1m दूरदर्शी  1,000  6,71x10-7   0,138   257 m      13 cm हबल (Hubble)    2,400  2,795x10-7   0,0576   107 m      55 mm         4,000  1,677x10-7   0,0346   64 m       33 mm VLT       8,000  8,387x10-8   0,0173   32 m       16 mm         10,000  6,71x10-8   0,0138   25 m       13 mm अस्तित्व में नहीं  20,000  3,355x10-08  0,00692  12 m     6 mm अस्तित्व में नहीं  40,000  1,677x10-08  0,00346  6 m      3,3 mm अस्तित्व में नहीं  80,000  8.387x10-09  0,00173  3 m      1,7 mm

 छोटा सा एक अनुभव 
नीचे के चित्र में एक ही कार तीन अलग-अलग रिजोलूशन में दिखाई गई है। पास से देखने पर तीनों अलग-अलग दिखतीं हैं किन्तु कुछ दूरी से देखने पर पहली दो छबियों में कोई अन्तर नहीं होगा। कुछ और अधिक दूरी से देखने पर तीनों ही एक समान दिखेंगी। 
600 px|Cliquez sur l'image pour l'afficher en plein écran

 बाहरी कड़ियाँ 
 "Concepts and Formulas in Microscopy: Resolution" by Michael W. Davidson, Nikon MicroscopyU (website).
 Melles Griot Technical Guide: Fundamental Optics.
 Melles Griot Technical Guide: Gaussian Beam Optics.

श्रेणी:प्रकाशिकी
श्रेणी:कोण
1999 उड़ीसा चक्रवाती तूफ़ान

१९९९ का ओड़िशा चक्रवाती तूफ़ान उत्तर हिंद महासागर का सबसे शक्तिशाली चक्रवाती तूफ़ान था। यह तूफ़ान की केंद्रीय दबाव ९१२ मिलिबार था, जो एक रिकॉर्ड है। यह तूफ़ान अक्टूबर २५, १९९९ को बना. २९ अक्टूबर को यह चक्रवात ओड़िशा राज्य के पाराद्वीप इलाके पर २६० की.मी. प्रति घंटे के हवाओं की गति से अपना प्रभाव दिखाया।   १५,००० लोगों की मृत्यु के साथ इस तूफ़ान ने सड़कों और इमारतों को गंभीर रूप से क्षति पहुचाई।

 मौसम वैज्ञानिक इतिहास 
thumb|left|250px|तूफान का पथ
एक उष्णकटिबंधीय विक्षोभ दक्षिण चीन समुद्र में अक्टूबर के अंतिम दिनों में बना. पश्चिम की तरफ जाते हुए यह तूफ़ान अक्टूबर २५ को एक उष्णकटिबंधीय अवसाद में विकसित हुआ। अगले दिन गरम समुद्र पानी पर से गुज़रते हुए यह एक उष्णकटिबंधीय चक्रवाती तूफ़ान बना। एक दिन के अन्दर यह तूफ़ान एक सामान्य चक्रवात से एक बेहद शक्तिशाली चक्रवाती तूफ़ान में विकसित हुआ। ९१२ मिलिबार की केंद्रीय दबाव और २६० की.मी. प्रति घंटे की हवा गति के साथ ओड़ीसा के तट के ऊपर से गुज़रा। जमीन की प्रभाव के वजह से यह तूफ़ान शक्तिहीन होकर एक मामूली चक्रवाती तूफ़ान बन गया और जल्द ही नवम्बर ३ को अपनी शक्ति खोकर नष्ट हो गया।

 तैयारियाँ और प्रभाव 
हजारों परिवारों को मजबूरन ओड़िशा के तटीय इलाकों से हटाया गया। इनमें से कही को रेड क्रॉस चक्रवाती तूफ़ान बचाव क्षेत्रों में जगह दिया। यह तूफ़ान ने घनघोर बारिश बरसाया, जिसके कारण कही इलाकों में पानी भर गया। १७११० की.मी. के क्षेत्र के फसल बर्बाद हो गए। लगभग २७५००० घरों को क्षति पहुची, जिसके कारण १६ लाख लोग बेघर हो गए।

लगभग १५००० लोगों की मौत बताई जाती है और ४० लोग अब तक लापता है। तक़रीबन २५ लाख पालतू जानवर मारे गए, जिनमें से ४ लाख गायें थी।

इन्हें भी देखें
 2007 पेरू भूकंप
 2016 न्यूज़ीलैंड भूकंप
 फैलिन (चक्रवात)

0

सन्दर्भ

बाहरी कड़ियाँ

 Damage photos
 Damage video from CNN

श्रेणी:भारत में चक्रवात
श्रेणी:प्राकृतिक आपदाएँ
श्रेणी:मौसम संबंधित विपदायें
श्रेणी:महा चक्रवाती तूफान
शंकर वरियार

शंकर वरियार (1500 - 1560 ई) भारत के केरलीय गणित सम्प्रदाय के ज्योतिषी एवं गणितज्ञ थे। उनका परिवार आधुनिक ओट्टापालम के निकट त्रिकुटवेलि के शिव मन्दिर में कार्यरत थे। 

शंकर वरियार को मुख्यतः नीलकण्ठ सोमयाजि तथा ज्येष्ठदेव से गणित की शिक्षा मिली। शंकर के अन्य शिक्षक थे- नेत्रनारायण (नीलकण्ठ सोमयाजिन के संरक्षक) तथा चित्रभानु।

 कृतियाँ 
शंकर वरियार की ज्ञात कृतियाँ निम्नलिखित हैं-

 युक्तिदीपिका : काव्य रूप में तंत्रसंग्रह की टीका, युक्तिभाषा के आधार पर

 लघुविवृति : गद्य रूप में तंत्रसंग्रह की लघु टीका

 क्रियाक्रमकरी : भास्कर द्वितीय की लीलावती की दीर्घ गद्य के रूप में टीका

 १५२९ में एक खगोलशास्त्रीय टीका ग्रन्थ की रचना की।

 १५५४ में खगोलशास्त्र की पुस्तिका की रचना की

 सन्दर्भ 

श्रेणी:भारतीय गणितज्ञ
श्रेणी:केरलीय गणित सम्प्रदाय
सान्द्रता

center|500px|thumb|छवि के माध्यम से तनुता और सान्द्रता के अन्तर का प्रदर्शन
रसायन विज्ञान में किसी विलयन की सान्द्रता उस विलयन के एकक आयतन में उपस्थित पदार्थ की मात्रा के रूप में परिभाषित किया गया है। किन्तु रसायन विज्ञान में सान्द्रता की चार अलग-अलग परिभाषाएँ हैं: द्रव्यमान सान्द्रता, मोलर सान्द्रता, संख्या सान्द्रता, तथा आयतन सान्द्रता। यद्यपि किसी भी प्रकार के रासायनिक मिश्रण के सन्दर्भ में सान्द्रता की बात की जा सकती है किन्तु प्रायः यह विलयन में उपस्थित विलेयों हेतु ही प्रयुक्त होता है।
 सान्द्रता तथा उससे सम्बन्धित राशियों की सारणी

 सान्द्रता का प्रकार प्रतीक परिभाषा SI मात्रक अन्य मात्रक द्रव्यमान सान्द्रता  or   kg/m3 g/100mL (= g/dL) मोलर सान्द्रता (मोलरता)   mol/m3 M (= mol/L) संख्या सान्द्रता    1/m3 1/cm3 आयतन सान्द्रता या आयतन अंश   m3/m3  सम्बन्धित राशियाँ नॉर्मलता   mol/m3 N (= mol/L) मोललता   mol/kg  मोल अंश   mol/mol ppm, ppb, ppt मोल अनुपात   mol/mol ppm, ppb, ppt द्रव्यमान अंश   kg/kg ppm, ppb, ppt द्रव्यमानानुपात    kg/kg ppm, ppb, ppt

इन्हें भी देखें
विलयन

श्रेणी:विश्लेषणात्म
श्रेणी:रासायनिक गुण
चग़चरान

thumb|230px|चग़चरान​ का एक पुल
चग़चरान​ (दरी फ़ारसी: , अंग्रेज़ी: Chaghcharan), जिसे इतिहास में चख़चेरान और आहंगारान​ के नाम से भी जाना जाता था, मध्य अफ़ग़ानिस्तान के ग़ोर प्रान्त की राजधानी है। हरीरूद (हरी नदी) के दक्षिणी किनारे पर बसा यह शहर २,२८० मीटर की ऊँचाई पर है।Historical Dictionary of Afghanistan, Ludwig W. Adamec, pp. 95, Scarecrow Press, 2011, ISBN 978-0-8108-7957-7, ... Chaghcharan ... population of about 115,000 ... located on the Hari Rud at an altitude of about 7,000 feet ...

चग़चरान​ राजमार्ग द्वारा अपने से ३८० किमी पश्चिम में स्थित हेरात से जुड़ा हुआ है और राष्ट्रीय राजधानी काबुल लगभग उतनी ही दूरी पर पूर्व में स्थित है। सर्दियों में भरी बर्फ़बारी से यह राजमार्ग अक्सर बंद हो जाता है और गर्मियों में भी गाड़ी द्वारा काबुल से यहाँ पहुँचने में एक पूरा दिन लग जाता है।

 नाम 
'चग़चरान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 इतिहास 
महमूद ग़ज़नवी द्वारा इस क्षेत्र में इस्लाम फैलाए जाने से पहले यहाँ कई धर्म के लोग रहते थे, जिनमें हिन्दू, बौद्ध और पारसी धर्म के अनुयायियों के साथ-साथ कुछ यहूदी भी थे। १२वीं सदी में ग़ज़नवियों के पतन के बाद यहाँ पर ग़ोर के स्थानीय ग़ोरी साम्राज्य का बोलबाला रहा। १३वीं सदी में चंगेज़ ख़ान की मंगोल सेना ने यहाँ धावा बोला। इसके बाद यहाँ इलख़ानी साम्राज्य का राज रहा। १४वीं सदी में तैमूर ने इस इलाक़े पर क़ब्ज़ा कर लिया। आगे चलकर १६वीं सदी में बाबर ने अपने बाबरनामा नामक वृतांत में १५०७ में काबुल जाते हुए 'चख़चेरान​' से गुज़रने का बखान लिखा, जिसमें उसने इसे हेरात, ग़ोर और ग़ज़नी के बीच का एक शहर बताया।

 लोग 
चग़चरान​ ग़ोर पांत का सबसे बड़ा शहर है और यहाँ लगभग १,५०,००० लोग रहते हैं। इनमें से ९६% ताजिक समुदाय के, २% पश्तून समुदाय के और २% हज़ारा समुदाय के हैं।UNHCR Sub-Office – Herat , Province Ghor, District Chaghcharan ... Current Estimated Population 151293 ... Ethnic Composition Pashtun 2%, Hazara 2%, Tajik 96% ...

 इन्हें भी देखें 
 ग़ोर प्रान्त
 हरीरूद (हरी नदी)

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:ग़ोर प्रान्त
मौद्गल्यायन

right|thumb|200px|

मौद्गल्यायन नाम के कम से कम दो व्यक्ति हुए हैं, एक महात्मा बुद्ध के शिष्य तथा दूसरे वैयाकरण।

 महात्मा बुद्ध के शिष्य 
मौद्गल्यायन (पालि : मोग्गल्लान) ये भगवान बुद्ध के समकालीन शिष्य थे। उनके पांडित्य का परिचय इतने से ही मिल जाता है कि स्वयं भगवान बुद्ध कभी-कभी अपने उपदेश को स्वयं पूरा न कर अपने प्रिय मौद्गल्यायन अथवा सारिपुत्र या आनंद को उसे पूरा करने का आदेश दे देते थे और पश्चात् वे उक्त शिष्यों द्वारा दिए गए उपदेश का अनुमोदन कर देते थे। इस प्रकार सूत्त पिटक के अनेक सूत्रों में मोग्गल्लान का उपदेश पाया जाता है। विनय पिटक, महावग्ग के आदि में मोग्गल्लान के संन्यास का वर्णन पाया जाता है जो श्रमणों की साधनाओं को समझने के लिये बड़ा उपयोगी है। सन् १८५१ ई. में जब साँची के स्तूपों में दूसरी बार खुदाई हुई थी, वहाँ के एक छोटे स्तूप में मोग्गल्लान और उनके साथी सारिपुत्र के भष्मावशेष प्राप्त हुए थे। ये भष्मावशेष श्रीलंका पहुँच गए थे, जो अब वहाँ से लाकर पुन: साँची की उसी प्राचीन पहाड़ी पर प्रतिष्ठित कर दिए गए हैं।

 वैयाकरण मोग्गल्लान 
दूसरे मोग्गल्लान वैयाकरण थे। उनका बनाया हुआ पालि व्याकरण, कच्चान व्याकरण के पश्चात् निर्मित हुआ है, किंतु उसकी अपेक्षा अधिक सर्वांगपूर्ण है। इसी कारण इसका प्रचार भी अधिक पाया जाता है। इस व्याकरण में ८१७ सूत्र हैं, जिनपर वृति भी स्वयं कर्ता की लिखी हुई मानी जाती है और उस वृत्ति पर एक पचिका नामक व्याख्या भी उन्हीं की बनाई हुई कही जाती है। इस व्याकरण में सूत्रपाठ के अतिरिक्त धातुपाठ, गणपाठ एवादिपाठ आदि का भी समावेश पाया जाता है। इस व्याकरण के अंत में निम्न गाथा निबद्ध पाई जाती है:

 सुत्त-धातु-गणो-णवादि
 नामलिंगानुसासनं।
 यस्स तिट्ठति जिह्वग्गे!
 सो व्याकरणकेसरी।

इस गाथा के अनुसार सूत्रपाठ के अतिरिक्त उक्त धातुपाठ आदि प्रकरण भी मूल व्याकरणकार मोग्गल्लानकृत प्रतीत होते हैं और कर्ता को व्याकरणकेसरी की उपाधि भी दी गई है। इसी व्याकरण के आधार से हिंदी में भिक्षु जगदीश काश्यप द्वारा पालि महाव्याकरण (प्रका. महाबोधि सभा, सारनाथ, १९४०) की रचना हुई है। मोग्गल्लान व्याकरण की वृत्ति के अंत में व्याकरणाकर ने अपना कुछ परिचय दिया है जिसके अनुसार मोग्गल्लान महाथेर अनुराधापुर के थूपाराम नामक विहार में निवास करते थे और उन्होंने अपने व्याकरण की रचना पराक्रमबाहु के राज्यकाल में की थी। लंका के इतिहास में पराक्रमबाहु प्रथम का समय ई. सन् ११५३-११८६ तक पाया जाता है। इस काल में वहाँ पालि साहित्य की बड़ी समृद्धि हुई। अतएव यही काल उक्त पालि व्याकरण की रचना का माना जाता है।

मोग्गल्लानकृत अभिधानप्पदीपिका नामक पालिकोश भी पाया जाता है। (संपा. मुनि जिनविजय, प्रका. गुजरात पुरातत्व मंदिर, अहमदाबाद, वि. सं. १९८०)। इस पालिकोश की रचना संस्कृत के अमरकोश की रीति से हुई है और उसमें पालि के पर्यायवाची शब्दों का संकलन किया गया है। इसमें स्वर्गकांड, भूकांड और श्रामणय कांड ऐसे तीन विभाग हैं। कोशकार ने अपना निवास-स्थान पुलत्थिपुर का जेतवन विहार बतलाया है तथा गंधवंस में उन्हें नव मोग्गल्लान से भिन्न व्यक्ति प्रतीत होते है। यद्यपि इसकी रचना भी उक्त परक्रमबाहु प्रथम के ही शासनकाल (११५३-११८६) में हुई मानी जाती है। इस कोश पर १४वीं शती में रचित एक टीका भी मिलती है।

 सन्दर्भ 
 राइस डेविड्स : बुद्धिस्ट इडिया, 
 जगदीश काश्यप पालि महाव्याकरण,
 भरतसिंह उपाध्याय, पालि साहित्य का इतिहास

 बाहरी कड़ियाँ 
 मोग्गलान व्याकरणं
 Life of Maha-Moggallana by Hellmuth Hecker
  Nichiren Daishonin speaks about Maudgalyayana.

श्रेणी:महात्मा बुद्ध के शिष्य
श्रेणी:अरहन्त
श्रेणी:अर्हत
स्वरक्त चिकित्सा

रोगी की शिरा से रक्त लेकर इसे सुई द्वारा उसकी मांसपेशी में प्रविष्ट कराने को 'स्वरक्त चिकित्सा (Autohemotherapy) कहते हैं। कई रोगों में यह चिकित्सा लाभप्रद सिद्ध हुई है। 

रक्त एक बार शरीर से बाहर निकलने के बाद शरीर में पुन: जाने पर विजातीय प्रोटीन जैसा व्यवहार करता है। यह विश्वसनीय अविशिष्ट प्रोटीन चिकित्सा का अंग बन गया है। सुई से शरीर में रक्त प्रविष्ट कराने पर शरीर में प्रतिक्रिया होती है जिससे ज्वर आ जाता है, सर्दी मालूम होती है और प्यास लगती है। श्वेत रुधिरकणों की संख्या बढ़ जाती है पर शीघ्र ही उनका ह्रास होकर लाल रुधिर कणों की संख्या सहसा बढ़ जाती है। इससे शरीर की शक्ति एवं प्रतिरोध क्षमता बढ़ जाती है जिससे रोग में आराम होने लगता है। कहीं कहीं इसका परिणाम स्थायी और कहीं कहीं अस्थायी होता है। जीर्ण एवं तीव्र श्वास रोग में यह लाभकारी सिद्ध हुआ है। अम्लपित्त, नेत्ररोग, त्वचा के रोग और एलर्जी में यह अच्छा कार्य करता है। एक घन सेमी रुधिर सुई से दे सकते हैं। रुधिर की अल्पमात्रा की सुई शरीर की किसी भी मांसपेशी में दे सकते हैं किंतु चार या इससे अधिक घन सेमी रक्त की सुई केवल नितंब की मांसपेशी में ही देते हैं। सुई एक दिन के अंतर पर ही दी जाती है।

श्रेणी:रक्त
रिचर्ड अबेग

right|thumb|रिचर्ड अबेग

रिचार्ड अबेग (१८६९-१९१०) ब्रेस्लाव में प्रोफेसर तथा प्रसिद्ध वैज्ञानिक थे। इनका जन्म डेनज़िग तथा प्रशिक्षण बर्लिन में हुआ था। थोड़ी आयु से ही वैज्ञानिक कार्यों में इनकी बहुत रुचि थी और अपने घर में इन्होंने एक छोटी सी प्रयोगशाला भी बना ली थी, जिसको इनकी माँ, रासायनिक पदार्थो की दुर्गध के कारण, पसंद नहीं करती थी। आगे चलकर बड़े-बड़े वैज्ञानिकों, जैसे ओस्टवाल्ड तथा अर्रहिनियस, के संपर्क में आने का इनको अवसर मिला। इन्होंने अपनी सैनिक शिक्षा के अवसर पर गुब्बारे की उड़ान में भाग लेते रहे; इसी में इन्हें अपनी जान भी गँवानी पड़ी।

भौतिक रसायन के कई विषयों पर इन्होंने अनुसंधान किया। अबेग विख्यात लेखक भी थे। ये 'हैंडबुक डर एनार्गैनिशेन् केमी' तथा 'साइट्सश्रिफ़्ट फ़ूर इलेक्ट्रोकेमी' नामक पत्रिका के संपादक थे।

 बाहरी कड़ियाँ 
 Nuclear Atom - contains an excerpt of Abegg's contributions.
 Abegg biography

श्रेणी:जर्मन रसायनज्ञ
फ्रेंच साहित्य

फ्रेंच साहित्य से तात्पर्य फ्रेंच भाषा में लिखे साहित्य से है। फ्रांस, बेल्जियम, स्विट्जरलैण्ड, कनाडा, सेनेगल, अल्जीरिया तथा मोरोक्को आदि के नागरिकों द्वारा रचित साहित्य 'फ्रेंचभाषी साहित्य' (Francophone literature) कहलाता है। वर्ष २००६ तक फ्रांसीसी भाषा के सहित्यकारों को अन्य किसी भाषा के साहित्यकारों से अधिक नोबेल पुरस्कार प्राप्त हैं। 

 नोबेल पुरस्कार से सम्मानित फ्रेंच भाषा के साहित्यकार
#वर्षसाहित्यकारछबि#वर्षसाहित्यकारछबि#वर्षसाहित्यकारछबि11901सुली प्रुधोम (Sully Prudhomme)90px21904Frédéric Mistral90px31915रोमां रोलां90px41921अनातोले फ्रांस (Anatole France)90px51927Henri Bergson90px61937Roger Martin du Gard90px71947André Gide90px81952François Mauriac90px91957Albert Camus90px101960Saint-John Perse90px111964Jean-Paul Sartre(refusé)90px121985Claude Simon132000Gao Xingjian90px142008Jean-Marie Le Clézio90px152014Patrick Modiano100px

चित्रदीर्घा
center|500px|thumb|१९वीं शताब्दी के महान फ्रेंच साहित्यकार

 बाहरी कड़ियाँ 
 French Language & Literature Resources at Yale University
 Littérature francophone virtuelle (ClicNet) online texts
 The Marandet Collection of French Plays
 ABU online texts
 French Literature at Digital Librarian
 Jean-Michel Maulpoix & Co.: Modern and contemporary French literature site maintained by prominent French poet Jean-Michel Maulpoix

श्रेणी:साहित्य
चारीकार

thumb|230px|चारीकार में जानवरों की एक डाक्टर
चारीकार (दरी फ़ारसी: , अंग्रेज़ी: Charikar) उत्तर-पूर्वी अफ़ग़ानिस्तान के परवान प्रान्त की राजधानी है। यह कोहदामन (अर्थ:पहाड़ का दामन) नामक वादी का मुख्य शहर है और ग़ोरबंद नदी के किनारे स्थित है।Historical Dictionary of Afghanistan, Ludwig W. Adamec, pp. 96, Scarecrow Press, 2011, ISBN 978-0-8108-7957-7, ... Charikar is a town and district with about 157,000 inhabitants located at the mouth of the Ghorband River ...

 विवरण 
चारीकार के अधिकतर लोग ताजिक समुदाय के हैं, हालांकि यहाँ कुछ उज़बेक लोग, क़िज़िलबाश​ लोग और हज़ारा लोग भी रहते हैं। यह शहर अपने उत्तम अंगूरों और मिट्टी की वस्तुओं के लिए जाना जाता है।Afgantsy : The Russians in Afghanistan, Rodric Braithwaite, pp. 206, Oxford University Press, 2011, ISBN 978-0-19-991151-6, ... Charikar, known for its grapes and its pottery, where Captain Codrington and his Gurkhas were massacred during the First Anglo-Afghan War ... इस शहर को पंजशीर वादी का प्रवेश द्वार भी माना जाता है।

 इतिहास 
मध्यकाल में चारीकार ख़्वारेज़्मी साम्राज्य का हिस्सा था। सन् १२२० में चंगेज़ ख़ान की मंगोल फौजों ने इसपर हमला कर दिया लेकिन परवान के युद्ध में ख़्वारेज़्मी शासक जलालुद्दीन मिंगबुरनु (Jalal ad-Din Mingburnu) ने उन्हें किसी तरह टोक दिया जिस से वह और उसकी कुछ फ़ौजें ख़्वारेज़्मी साम्राज्य के नष्ट होने के बावजूद स्वयं बच पाई।The Cambridge History of Iran, pp. 318, Cambridge University Press, 1968, ISBN 978-0-521-06936-6, ... Learning that a Mongol army under the two generals Tekechuk and Molghor was laying seige to a castle in the Walian Kotal (to the north-west of Charikar) he led an attack against them and had killed a thousand men of the Mongol vanguard before they withdrew across the river (apparently the Ghorband) ... १९वीं सदी की शुरुआत पर यह चंद हज़ार लोगों की जनसँख्या वाला एक व्यापारिक शहर बन चुका था। सन् १८४१ में प्रथम आंग्ल-अफ़ग़ान युद्ध के काल में यहाँ एक ब्रिटिश राज की छावनी तैनात थी जिसमें लगभग २०० गोरखा तथा अँगरेज़ सैनिक थे। कुछ-एक को छोड़कर लगभग सभी स्थानीय क़बीलाई लोगों द्वारा मारे गए।Dictionary of Battles and Sieges: A Guide to 8,500 Battles from Antiquity Through the Twenty-first Century , Tony Jaques, pp. 227, Greenwood Publishing Group, 2007, ISBN 978-0-313-33537-2, ... Charikar, 1841, 1st British-Afghan War: Besieged by rebel tribesmen at Charikar, 35 miles north of Kabul, the Gurkha garrison under Lieutenant John Haughton decided to evacuate ... Massacre of Charikar ... उस हादसे का वर्णन लिखते हुए एक ब्रिटिश अफ़सर ने कहा कि तब चारीकार के आसपास बहुत से मिट्टी के क़िले बने हुए थे।Bazaar Politics: Power and Pottery in an Afghan Market Town, Noah Coburn, pp. 8, Stanford University Press, 2011, ISBN 978-0-8047-7672-1, ... Colonel Haughton noted in his account leading up to the siege of Charikar in 1841 that the areas around Charikar and Istalif were dominated by large, mud qala (fort) architecture ... १९७९-८९ काल में अफ़ग़ानिस्तान में सोवियत युद्ध के दौरान भी यहाँ बहुत ज़बरदस्त लड़ाई हुई।

 इन्हें भी देखें 
 परवान प्रान्त

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:परवान प्रान्त
अहमद शाह मसूद

अहमद शाह मसूद (, Ahmad Shah Massoud, जन्म: १९५३, देहांत: २००१) अफ़ग़ानिस्तान के एक राजनैतिक और सैनिक नेता थे। १९७९ से १९८९ तक चलने वाले अफ़ग़ानिस्तान में सोवियत युद्ध के दौरान वे सोवियत संघ के विरुद्ध लड़ने वाले एक मुख्य व्यक्ति थे और फिर बाद में वे कट्टरपंथी तालिबान के विरुद्ध लड़ने वाले गुटों के भी सरदार रहे।

 जीवनी 
अहमद शाह मसूद एक ताजिक परिवार से आये सुन्नी मुस्लिम थे। उनकी पारिवारिक जड़े उत्तरी अफ़ग़ानिस्तान की पंजशीर वादी में थीं। १९७० के दशक में उन्होंने काबुल विश्वविद्यालय में इंजिनीयरिंग की शिक्षा ली और वहाँ साम्यवाद (कोम्युनिस्ट) विरोधी संघों में भाग लेने लगे। जब १९७९ में सोवियत संघ ने अपनी फ़ौजें अफ़ग़ानिस्तान भेजीं तो उन्होंने उनके विरुद्ध अभियान चलाये। अपने ज़ोरदार सैनिक हमलों के लिए उन्हें 'पंजशीर का शेर' (शेर-ए-पंजशीर) के नाम से जाना जाने लगा। सोवियत सेनाओं के जाने के बाद १९९२ में 'पेशावर समझौते' के तहत उन्हें राष्ट्रीय रक्षा मंत्री नियुक्त किया गया।

जनवरी १९९५ में चरमपंथी तालिबान की फ़ौजों ने राजधानी काबुल को घेर लिया और १९९६ में तालिबान लगभग पूरे अफ़ग़ानिस्तान पर हावी होकर शासन करने लगी। अहमद शाह मसूद ने तालिबान की कट्टरपंथी विचारधारा को ठुकरा कर उनके विरुद्ध हथियार उठा लिए। वे संयुक्त इस्लामी मोर्चे (United Islamic Front) के नेता बन गए जो 'उत्तरी मित्रपक्ष' (Northern Alliance) के नाम से भी जाना जाता था। ९ सितम्बर २००१ को अल-क़ायदा द्वारा रचित एक आत्मघाती बम-हमले में वे मारे गए।A Democracy Is Born: An Insider's Account of the Battle Against Terrorism in Afghanistan, Matthew J. Morgan, pp. 75, Greenwood Publishing Group, 2007, ISBN 9780275999995, ... Ahmad Shah Massoud, revered today as the National Hero of Afghanistan, was assassinated on September 9, 2001. Two men posing as journalists detonated a bomb, killing Northern Alliance commander Massoud ... इसके दो दिन बाद संयुक्त राज्य अमेरिका में ११ सितम्बर २००१ के आतंकवादी हमले हुए जिसके बाद अमेरिका और उसके साथियों ने मसूद के मोर्चे के साथ मित्रता करके तालिबान को सत्ता से निकाल दिया।

अफ़ग़ान राष्ट्रपति हामिद करज़ई ने आदेश जारी करके अहमद शाह मसूद को 'राष्ट्रीय नायक' का ख़िताब दिया। उनकी पुण्यतिथि (९ सितम्बर) अफ़ग़ानिस्तान में 'मसूद दिवस' नाम की राष्ट्रीय छुट्टी है। उनके समर्थक उन्हें 'आमिर साहिब-ए-शहीद' के नाम से बुलाते हैं।The Afghan Wars: History in an Hour, Rupert Colley, pg=65, HarperCollins UK, 2011, ISBN 9780007451203, ... The ninth of September, the day of his death, is observed as 'Massoud Day' ...

 इन्हें भी देखें 
 पंजशीर प्रान्त
 अफ़ग़ानिस्तान में सोवियत युद्ध
 तालिबान

 सन्दर्भ 

श्रेणी:अफ़ग़ानिस्तान का इतिहास
पंजशीर वादी

thumb|270px|पंजशीर वादी का एक नज़ारा
पंजशीर वादी (दरी फ़ारसी: , दरा-ए-पंजशीर) उत्तर-मध्य अफ़ग़ानिस्तान में स्थित एक घाटी है। यह राष्ट्रीय राजधानी काबुल से १५० किमी उत्तर में हिन्दु कुश पर्वतों के पास स्थित है।Afghanistan gets rid of heavy arms in Panjshir , Accessed 2006-11-22 यह वादी पंजशीर प्रान्त में आती है और इसमें से प्रसिद्ध पंजशीर नदी गुज़रती है। यहाँ लगभग १,४०,००० लोग बसे हुए हैं जिनमें अफ़ग़ानिस्तान का सबसे बड़ा ताजिक लोगों का समुदाय भी शामिल है।Afghanistan , Library of Congress Country Studies, Library of Congress, 1997, Accessed 2006-11-19

 नाम की उत्पत्ति 
'पंजशीर' वास्तव में 'पंज शेर' (पांच शेर) कहने का फ़ारसी लहजा है। फ़ारसी में 'शेर' का मतलब 'बाघ' की बजाए 'सिंह' (बबर शेर) होता है। इस वादी का नाम पाँच भाईयों के सम्मान में रखा गया है जिन्होनें १०वीं शताब्दी ईसवी में महमूद ग़ज़नी ले लिए यहाँ एक दुर्गम नदी पर बाँध डाला था।Afghanistan , Paul Clammer, Lonely Planet, 2007, ISBN 978-1-74059-642-8, ... The name Panjshir means 'Five Lions', for five brothers from the valley who miraculously dammed a river for Sultan Mahmoud of Ghazni in the 10th century AD ...

 रत्न 
यह वादी पुराने ज़माने से यहाँ मिलने वाले रत्नों के लिए जानी जाती है। मध्यकाल में यहाँ चांदी निकाला जाता था जिस से सफ़ारी साम्राज्य और सामानी साम्राज्य अपने सिक्के गढ़ा करते थे।Pandjhir, Encyclopaedia of Islam, CD-ROM Edition v. 1.0, Koninklijke Brill NV, 1999 आज भी इस क्षेत्र में पन्ना उत्पादन का बड़ा केंद्र बनने की सम्भावनाएँ हैं। १९८५ तक यहाँ बहुत ही बेहतरीन कोटि के १९० कैरट (३० ग्राम) तक के पन्ना मिल चुके थे।Emeralds of the Panjshir Valley, Afghanistan, Lawrence W. Snee, Eugene E. Foord, and Robert R. Seal II, Gary Bowersox, Gemological Society of America, Page 26–39, Pages 26–39, volume Spring, 1991

 इन्हें भी देखें 
 पंजशीर प्रान्त
 ताजिक लोग

 सन्दर्भ 

श्रेणी:पंजशीर प्रान्त
श्रेणी:अफ़्गानिस्तान
एयर मारीशस

एयर मॉरीशस लि., जिसका प्रचलित नाम एयर मॉरीशस है, मॉरीशस की राष्ट्रीय कैरियर वाय़ुसेवा है। इस सेवा का मुख्यालय पोर्ट लुई, मॉरीशस में स्थित है। कंपनी का मुख्य आधार विमानक्षेत्र सर रामगुलाम अन्तर्राष्त्रीय विमानक्षेत्र है।

 सन्दर्भ 

 बाहरी कड़ियाँ 

 
 
 

श्रेणी:मॉरीशस की वायुसेवाएं
श्रेणी:IATA सदस्य
श्रेणी:अफ़्रीकन वायुसेवा संघ
तिहामाह

thumb|230px|यमन में लाल सागर के किनारे तिहामाह का एक नज़ारा
तिहामाह या तिहामा (अंग्रेज़ी: Tihamah, अरबी: ) अरबी प्रायद्वीप का लाल सागर के साथ लगने वाला एक बारीक़ तटवर्ती क्षेत्र है जो आधुनिक सउदी अरब और यमन के देशों में आता है। बड़े अर्थ में तिहामाह अक़ाबा की खाड़ी से लेकर बाब अल-मनदेब जलडमरू तक विस्तृत है लेकिन अक्सर यह नाम केवल उस क्षेत्र के दक्षिण आधे भाग को लगाया जाता है, जो जद्दाह से शुरू होकर दक्षिण में असीर प्रान्त और यमन के पश्चिम में आता है।

 वर्णन 
तिहामाह के अधिक भाग में रेत के टीले और मैदान फैले हुए हैं। इसका अधिकतर भाग शुष्क है हालांकि कहीं-कहीं पर नख़लिस्तान (ओएसिस) भी मिलते हैं। यमन के अल-हुदैदाह, मोख़ा और ज़बीद तथा सउदी अरब के जाज़ान, अल-क़ुनफ़ुदाह​, बारिक़ और अल-लीथ़​ इस क्षेत्र में स्थित कुछ महत्वपूर्ण शहर हैं। तिहामाह का अधिकतर तट आने वाली नौकाओं के लिए ख़तरनाक है और इसपर बहुत कम बंदरगाहें हैं (विशेषकर उत्तरी भाग में)।

आधुनिक काल में तिहामाह को तीन हिस्सों में विभाजित किया जाता है जिनका नाम उनसे पूर्व में स्थित अंदरूनी क्षेत्रों पर पड़ा है। सबसे उत्तर में हिजाज़ से पश्चिम में तिहामत अल-हिजाज़ है, उस से दक्षिण में असीर क्षेत्र से लगा हुआ तिहामत असीर है और सबसे नीचे तिहामत अल-यमन है। मध्य और दक्षिणी क्षेत्र अरबी प्रायद्वीप के तटवर्ती कोहरा रेगिस्तान का हिस्सा है।

तिहामाह दुनिया के सबसे गर्म क्षेत्रों में से एक है। गर्मियों में अल-हुदैदाह का तापमान ४३ सेंटीग्रेड का हो सकता है और दोपहर के १२ बजे यहाँ नमी का स्तर ४०-६०% के आसपास रहता है। बाहर से आये लोग ऐसे मौसम में बहुत घुटन महसूस करते हैं।Oman, UAE & Arabian Peninsula , Jenny Walker, Stuart Butler, pp. 438, Lonely Planet, 2010, ISBN 978-1-74179-145-7, ... The best time to visit the Tihama is between November and February (summertime can be suffocatingly hot). The twice-yearly monsoons bring some rain to the region between mid-March and mid-April, and particularly July to September ... 'तिहामाह' शब्द का अर्थ ही 'गरम धरती' होता है।Yemen, Anna Hestler, Jo-Ann Spilling, pp. 8, Marshall Cavendish, 2010, ISBN 978-0-7614-4850-1, ... The Tihama, which means "Hot Earth," is a flat, narrow plain running parallel to the Red Sea ... इस क्षेत्र के कुछ भागों में मानसून साल में दो बार बारिश लाता है - मार्च-अप्रैल में माध्यम बारिश और फिर जुलाई से सितम्बर में अधिक बारिश।

 इन्हें भी देखें 
 हिजाज़
 असीर प्रांत
 यमन
 सउदी अरब

 सन्दर्भ 

श्रेणी:सउदी अरब
श्रेणी:यमन
श्रेणी:लाल सागर
त्रैराशिक नियम

त्रैराशिक नियम (The Rule of Three) का ज्ञान भारतीय गणितज्ञों को ६ठी शताब्दी ईसापूर्व से है। इसे प्रायः 'त्रैराशिक व्यवहार' के नाम से जाना जाता रहा है। यूरोप में इस विधि की जानकारी बहुत बाद में पहुंची। 

उदाहरण:
५१ रूपए में ३ किलो धान मिलता है तो ८५ रूपए में कितने किलो धान मिलेगा?

वेदांग ज्योतिष में त्रैराशिक व्यवहार का यह नियम देखिये-
इत्य् उपायसमुद्देशो भूयोऽप्य् अह्नः प्रकल्पयेत्। ज्ञेयराशिगताभ्यस्तं विभजेत् ज्ञानराशिना ॥ २४
 “known result is to be multiplied by the quantity for which the result is wanted, and divided by the quantity for which the known result is given”Sanskrit-Prakrit interaction in elementary mathematics as reflected in Arabic and Italian formulations of the rule of three and something more on the rule elsewhere  (by Jens Høyrup)

 परिचय 
इसमें तीन राशियों का समावेश रहता है। अत: इसे त्रैराशिक कहते हैं। जैसे यदि प्र (प्रमाण) में फ (फल) मिलता है तो इ (इच्छा) में क्या मिलेगा?

त्रैराशिक प्रश्नों में फल राशि को इच्छा राशि से गुणा करना चाहिए और प्राप्त गुणनफल को प्रमाण राशि से भाग देना चाहिए। इस प्रकार भाग करने से जो परिणाम मिलेगा वही इच्छा फल है। उदाहरण के लिए उपरोक्त प्रशन में ५१ प्रमाण है; ३ किलो फल है। इच्छा राशि ८५ रूपए है। अतः इसका उत्तर है :  (८५ x ३) / ५१ = ५  किलो।

भारत से अरब देशों में यह नियम आठवीं शताब्दी में पहुंचा। अरबी गणितज्ञों ने त्रैराशिक को ‘फी राशिकात अल्‌-हिन्द‘ नाम दिया। बाद में यह यूरोप में फैला जहां इसे 'गोल्डन रूल' की उपाधि दी गई।

सन्दर्भ

 पठनीय 
 'Dr Math', Rule of Three
 'Dr Math', Abraham Lincoln and the Rule of Three
 Pike's System of arithmetick abridged: designed to facilitate the study of the science of numbers, comprehending the most perspicuous and accurate rules, illustrated by useful examples: to which are added appropriate questions, for the examination of scholars, and a short system of book-keeping., 1827 - facsimile of the relevant section
 Hersee J, Multiplication is vexation - an article tracing the history of the rule from 1781
 The Rule of Three as applied by Michael of Rhodes in the fifteenth century
 The Rule Of Three in Mother Goose
 Rudyard Kipling: You can work it out by Fractions or by simple Rule of Three, But the way of Tweedle-dum is not the way of Tweedle-dee.

श्रेणी:आरम्भिक अंकगणित
लख़मी

thumb|230px|५६५ ईसवी के इस नक़्शे में लख़मी और उनके पड़ोसी देखे जा सकते हैं
लख़मी (अरबी भाषा: , अल-लख़्मीऊन​; अंग्रेज़ी: Lakhmids) या बनू लख़्म​ (अरबी भाषा: ) या मुनथ्री (अरबी भाषा: ) प्राचीनकाल में अरब ईसाईयों का एक समुदाय था जो दक्षिणी इराक़ में बसा करते थे और जिन्होनें २६६ ईसवी में अल-हीरा नमक शहर को अपनी राजधानी बनाया। उस युग के अरब कवियों ने इस शहर की तुलना स्वर्ग से की थी और एक अरबी मुहावरे के अनुसार सेहत के लिए 'अल-हीरा में एक दिन बिताना पूरे एक साल का इलाज करवाने से बेहतर है'।The Cambridge History of Iran , pp. 597, Cambridge University Press, 1983, ISBN 978-0-521-20092-9, ... an Arabic proverb stated that 'A day and night at Hira are better than a whole year's medicine' ... अल-हीरा के खँडहर अब फ़ुरात नदी के पश्चिमी किनारे पर आधुनिक इराक़ के कूफ़ा शहर से ३ किमी दक्षिण में मिलते हैं।The Prophet Muhammad: A Biography, Barnaby Rogerson, pp. 33, Paulist Press, 2003, ISBN 978-1-58768-029-8, ... The Lakhmids had their own capital, the city of al-Hira, which was strategically placed on the junction of the desert ... both the Ghassanids and the Lakhmids were Christian ...Esat Ayyıldız, “Lahmîlerin Arap Edebiyatına Etkisi”, 2nd International Archeology, Art, History and Cultural Heritage Congress, ed. Kenan Beşaltı (Şanlıurfa: Iksad Yayınevi, 2022), 38-44.

 इन्हें भी देखें 
 मेसोपोटामिया

 सन्दर्भ 

श्रेणी:इस्लाम-पूर्व अरब
श्रेणी:अरब इतिहास
श्रेणी:इराक़ का इतिहास
श्रेणी:सउदी अरब का इतिहास
ऑस्ट्रियन एयरलाइंस

thumb|ऑस्ट्रियन एयरलाइंस का मुख्यालय, ऑफ़िस पार्क २, वियना अन्तर्राष्ट्रीय विमानक्षेत्र 
ऑस्ट्रियन एयरलाइंस ऑस्ट्रिया की ध्वजवाहक वायुसेवा है, और इसका मुख्यालय ऑफ़िस पार्क २, वियना अन्तर्राष्ट्रीय विमानक्षेत्र में श्वेचैट में स्थित है। यह वायुसेवा कंपनी डॉश लुफ़्थान्सा एजी की सब्सिडियरी है।"Contact ." ऑस्ट्रियन एयरलाइन्स समूह. Retrieved on 8 जुलाई 2010."Offices in Austria " Austrian Airlines, Retrieved on 26 मई 2009"Information about the city plan " City of Schwechat, Retrieved on 5 सितंबर 2009 १ जुलाई २०१२ से कंपनी की सभी वायुसेवाएं/उड़ानें टायरोलियन एयरवेज़ नामक इसकी एक सब्सिडियरी द्वारा ऑस्ट्रियन नाम से संचालित की जा रही हैं। यह कंपनी १३० गंतव्यों को उड़ानें संचालित करती है। इसका हब वियना अन्तर्राष्ट्रीय विमानक्षेत्र में स्थित है। यह सेवा स्टार एलाइंस की सदस्य है।

 सन्दर्भ 

 बाहरी कड़ियाँ 

 
 मोबाइल जालस्थल
 ऑस्ट्रियन एयरलाइंस समूह
 ऑस्ट्रियन एयरलाइंस स्टॉक सूचना
 ऑस्ट्रियन एयरलाइंस बिज़्नेस क्लास लाउंज सूचना
 ऑस्ट्रियन एयरलाइंस का स्पोर्ट्स क्लब

श्रेणी:ऑस्ट्रियन एयरलाइंस
श्रेणी:ऑस्ट्रिया की वायुसेवाएं
श्रेणी:विमान सेवा
श्रेणी:यूरोप की विमान सेवाएँ
क़सीम प्रान्त

thumb|240px|उनैज़ाह शहर का एक दृश्य
क़सीम प्रान्त, जिसे औपचारिक अरबी में मिन्तक़ाह​ अल-क़सीम () कहते हैं, सउदी अरब के मध्य नज्द क्षेत्र में स्थित प्रान्त है। इसकी राजधानी बुरैदाह शहर है और सन् २००४ में ४९% प्रांतीय आबादी इसी शहर में रहती थी।

 भूगोल 
क़सीम प्रान्त नज्द क्षेत्र का हिस्सा है। ६०० किमी तक चलने वाली वादी अल-रुम्माह इस पूरे क्षेत्र में पश्चिम से पूर्वोत्तर जाकर इस प्रान्त को बांटती है। मदीना के पास शुरू होकर पूर्व में अद-दहना रेगिस्तान के थ़ुऐरत​ टीलों तक विस्तृत रुम्माह वादी यह पूरे अरबी प्रायद्वीप की सबसे लम्बी घाटी है। क़सीम क्षेत्र ६००-७५० मीटर की ऊँचाई पर है नज्द के पठार के अन्य भागों की तरह इसमें पश्चिम से पूर्व की तरफ़ ढलान है। यहाँ का मौसम रेगिस्तानी है जिसमें गर्मियाँ बहुत सूखी और गर्म होती हैं। सर्दियों में कभी-कभी बारिश पड़ती है।

 कृषि 
क़सीम प्रान्त में कृषि ज़ोर-शोर से चलती है और यह सउदी अरब में अपने खाद्य उत्पादन के लिए मशहूर है। यहाँ गेंहू की कृषि काफ़ी नई है लेकिन इतनी सफल हुई कि उसके कारण सउदी अरब दुसरे देशों को अनाज निर्यात करने लगा। इसके अलावा यहाँ खजूर, अंगूर, नीम्बू, संतरे, अनार, चकोतरे (ग्रेपफ़्रूट) और सब्ज़ियाँ भी पैदा की जाती हैं। प्रान्त की राजधानी बुरैदाह दुनिया का सबसे बड़े खजूर उत्पादकों में से एक है और यहाँ २० से अधिक क़िस्मों के खजूर पैदा होते हैं।Custodian of the two holy mosques, King Fahd bin Abdul Aziz, Fouad Farsy, Knight Communications, 2001, ISBN 978-1-874132-17-2, ... Buraidah also produces more than twenty types of dates, in addition to vegetables, fruit and fodder ... हर साल सितम्बर में यहाँ 'खजूर मेला' लगता है जिसमें पूरी फ़ारस की खाड़ी के देशों से लोग खजूर ख़रीदने आते हैं। यहाँ विश्व का सबसे बड़ा ऊँट ख़रीदने-बेचने का बाज़ार भी लगता है। इस प्रान्त के उनैज़ाह शहर में भी एक अलग 'खजूर मेला' आयोजित किया जाता है।

 अन्य विवरण 
बुरैदाह के बाद उनैज़ाह इस प्रान्त का दूसरा सबसे बड़ा शहर है। पूरे सउदी अरब में सउद राजवंश का राज है लेकिन २०वीं सदी की शुरुआत में जब सउद परिवार सउदी अरब पर अपना राज जमाने की कोशिश कर रहा था तब स्थानीय अल-सुलैम परिवार ने उनसे संधि करी जिसके अंतर्गत आज तक उनैज़ाह में उनका शासन है।

 इन्हें भी देखें 
 नज्द
 सउदी अरब के प्रान्त

 सन्दर्भ 

श्रेणी:क़सीम प्रान्त
श्रेणी:सउदी अरब के प्रान्त